
ANEXA NR.5
AMENDAMENTE RESPINSE

asupra proiectului Legii bugetului de stat pe anul 2018
ORDONATOR:  3/19 Ministerul Afacerilor Interne
	Nr.

crt.
	Text inițial
	Amendamente propuse/Autori
	Motivația amendamentului
	Motivația admiterii/respingerii


	1. 
	Anexa nr. 3/19 

Ministerul Afacerilor Interne


	Se propune alocarea sumei de 13.077.548 lei, în vederea realizării proiectului “Construire Corp Clădire Primiri Urgenţe Paşcani” – Spitalul Municipal de Urgenţă Paşcani, judeţul Iaşi

Autori: Deputații  Axinte Vasile, Macovei Silviu Nicu, Toma Vasilica, Cîtea Vasile și Ciuhodaru Tudor (PSD)


	Datorită adresabilităţii din ce în ce mai mari şi complexitatea cazurilor prezentate la camera de gardă (73.758 înregistrate în anul 2016) s-a hotărât în cadrul Spitalului Municipal Paşcani reconfigurarea spaţiilor existente.

Spitalului Municipal Paşcani a fost dat în funcţiune în anul 1982, iniţial nefiind prevăzută cu spaţii destinate special pentru acordarea asistentei medicale de urgenţă, existând la acel moment o cameră de gardă. Precizam ca, Ministerul Sănătății a specificat faptul ca, „Studiul de Fezabilitate prevede construirea unui corp de clădire CPU nou, alăturat clădirii actuale a Spitalului Municipal de Urgenţă Paşcani care are ca scop asigurarea tratării urgenţelor majore sau cu risc vital.

în ceea ce priveşte sursa de finanţare pentru proiectarea şi execuţia CPU Paşcani, aceasta va fi asigurată de la bugetul de stat, iar 10% va fi contribuţia Consiliului Local Paşcani.”

Sursa de finanţare: Fondul de rezervă bugetară la dispoziția Guvernului

Amendament respins de Comisiile pentru apărare, ordine publică şi siguranţă naţională ale Senatului si Camerei Deputatilor

Propunerile de amendament determină majorarea nivelului deficitului bugetar, încălcând prevederile art. 17 alin.3 din Legea nr. 500/2002 privind finanţele publice.
	Se propune respingerea amendamentului întrucât:

- sursa de finanţare nu poate fi avută în vedere, deoarece Fondul de rezervă bugetară la dispoziţia Guvernului prevăzut în proiectul bugetului de stat pe anul 2018 este limitat şi se va utiliza pentru finanţarea unor cheltuieli urgente sau neprevăzute apărute în cursul exerciţiului bugetar pe bază de hotărâre de Guvern conform prevederilor art. 30 (2) din Legea privind finanțele publice nr. 500/2002, cu modificările și completările ulterioare;

- potrivit art. 14 alin. (2) din Legea nr. 500/2002, cu modificările și completările ulterioare, nicio cheltuială nu poate fi înscrisă în buget şi nici angajată şi efectuată din acesta, dacă nu există bază legală pentru respectiva cheltuială,

- lucrările propuse la Spitalul Municipal Paşcani  nu sunt de competenţa sau în domeniul de activitate al Ministerului Afacerilor Interne, acesta fiind în subordinea Ministerului Sănătății .

	2. 
	Ministerul Afacerilor Interne
Anexa 3/19


	Se propune achiziționarea unei autospeciale de pompieri la Comuna Hodac cu suma de 104 mii lei

Autor: Dr. Deputat Marius Paşcan (PMP)
	La sfarsitul anului 2016, începutul anului 2017, comuna Hodac s-a confruntat cu mai multe incendii de locuință. Distanța mare până la prima unitate de pompieri justifica necesitatea achiziționării unei autospeciale.

Amendament respins de Comisiile pentru apărare, ordine publică şi siguranţă naţională ale Senatului si Camerei Deputatilor

Propunerile de amendament determină majorarea nivelului deficitului bugetar, încălcând prevederile art. 17 alin.3 din Legea nr. 500/2002 privind finanţele publice.
	Se propune respingerea amendamentului întrucât:

- potrivit art. 14 alin. (2) din Legea nr. 500/2002, cu modificările și completările ulterioare, nicio cheltuială nu poate fi înscrisă în buget şi nici angajată şi efectuată din acesta, dacă nu există bază legală pentru respectiva cheltuială;
-achiziționarea unei autospeciale de pompieri la comuna Hodac nu este de competenţa sau în domeniul de activitate al Ministerului Afacerilor Interne (este de competenţa administraţiei publice locale).



	3. 
	Ministerul Afacerilor Interne
Anexa 3/19


	Se propune introducerea în Anexa 3/19

a obiectivului de investiţii ”Achiziţionare sistem monitorizare spaţiu public Mangalia”, cu suma de 2.000 mii lei

Autor: Deputat Robert-Nicolae Turcescu (PMP)


	Se doreşte aprobarea acestui amendament deoarece municipiul Mangalia nu dispune de o monitorizare video a spaţiului public, ceea ce duce la creşterea gradului de infracţionalitate şi îngreunează activitatea poliţiştilor.

Sursa de finanţare:

Bugetul de stat – Ministerul Afacerilor Interne – Resurse generale

Amendament respins de Comisiile pentru apărare, ordine publică şi siguranţă naţională ale Senatului si Camerei Deputatilor

Propunerile de amendament determină majorarea nivelului deficitului bugetar, încălcând prevederile art. 17 alin.3 din Legea nr. 500/2002 privind finanţele publice.


	Se propune respingerea, întrucât:

- potrivit art. 14 alin. (2) din Legea nr. 500/2002, cu modificările și completările ulterioare, nicio cheltuială nu poate fi înscrisă în buget şi nici angajată şi efectuată din acesta, dacă nu există bază legală pentru respectiva cheltuială;

- achiziționarea unui sistem monitorizare spaţiu public Mangalia nu este de competenţa sau în domeniul de activitate  al Ministerului Afacerilor Interne (este de competenţa administraţiei publice locale).




